Document ID: 32004R1389

KOMISIJOS REGLAMENTAS (EB) Nr. 1389/2004
2004 m. liepos 30 d.
keičiantis Reglamentą (EB) Nr. 1227/2000, nustatantis išsamias Tarybos reglamento (EB) Nr. 1493/1999 dėl bendro vyno rinkos organizavimo taikymo taisykles, taikomas gamybos potencialui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos (EB) reglamentą Nr. 1493/1999 dėl bendro vyno rinkos organizavimo (1), ypač į jo 80 straipsnio b punktą,
kadangi:
(1)
Komisijos (EB) reglamente Nr. 1227/2000 (2) galutinė data, numatyta Reglamento (EB) Nr. 1493/1999 2 straipsnio 3 dalies pirmojoje pastraipoje, leidžiančioje nukrypti nuo minėto straipsnio 2 dalies, buvo pakeista į 2004 m. liepos 31 d. Norint išspręsti paskutines praktines problemas, reikia dar kartą pakeisti galutinę datą. Iš tiesų, taikant įvairias priemones suteikus leidžiančią nukrypti nuostatą reikalingi svarbūs ir sudėtingi administraciniai įsipareigojimai, ypač susiję su kontrole ir sankcijomis. Norint užtikrinti gerą šių administracinių įsipareigojimų vykdymą, reikia minėtą datą galutinai perkelti į 2005 m. liepos 31 d.
(2)
Todėl reikia pakeisti Reglamentą (EB) Nr. 1227/2000.
(3)
Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1227/2000 2 straipsnio 1a dalis pakeičiama taip:
„1a) Galutinė data, nustatyta Reglamento (EB) Nr. 1493/1999 2 straipsnio 3 dalyje, perkeliama į 2005 m. liepos 31 d.“
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. rugpiūčio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 30 d.

Labels: 7
15
6